**Beszámoló a Közterület-felügyelet 2024. évi munkájáról**

1. **A Közterület-felügyelet munkavégzéséről szóló statisztika (időszak: 2024. január 1. – 2024. december 31.)**
2. Térfigyelő ügyeleti szolgálat

A nap 24 órájában üzemelő Szolgálatirányítási Központba 2024. évben december 31. napjáig összesen 2002 db lakossági bejelentés érkezett, amelyből 1722 db telefonon keresztül, 236 db elektronikus úton (e-mail) került fogadásra. Személyes bejelentés 44 esetben történt.

A lakossági bejelentések számának tükrében az látszik, hogy a korábbi évek hirtelen növekedését követően az előző 2 évhez képest azok minimálisan, de tovább növekedtek. A 2024. évben a lakossági bejelentések száma már elérte a 2000 darabot.

A Közterület-felügyeletre az elmúlt 7 évben beérkező lakossági bejelentések számát az alábbi táblázat tartalmazza, amelyből egyértelműen látszik a tendencia a lakossági bejelentések számának alakulásában.

|  |  |
| --- | --- |
| **Év** | **Lakossági bejelentések** |
| 2018 | 885 |
| 2019 | 1312 |
| 2020 | 1335 |
| 2021 | 1746 |
| 2022 | 1953 |
| 2023 | 1964 |
| **2024** | **2002** |

A térfigyelő ügyeleti szolgálat kamerán észlelt szabálysértés és szabályszegés megszüntetése érdekében 58 esetben hangszórón történő figyelmeztetést, valamint 77 esetben feljelentést alkalmazott. 977 esetben egyéb intézkedés (FÉHE értesítése hajléktalan elszállítása ügyében, lakosság tájékoztatása, IPL rendszerben adatlekérés) vált szükségessé.

A Szombathelyi Rendőrkapitányság 101 alkalommal kereste meg a Közterület-felügyeletet kamerafelvétel kiadása, átadása végett. A rendőrség különböző szervezeti egységei a munkavégzésük elősegítése érdekében összesen 238 esetben kértek segítséget helyszíni intézkedések lefolytatására. Továbbá önkormányzati tulajdonban lévő cégek összesen 37 esetben kértek segítséget, többnyire a munkavégzésük akadályozását képező gépjármű tulajdonosának felkutatása ügyében. A Közterület-felügyelet számos esetben közreműködött és nyújtott segítséget önkormányzati társosztályoknak, illetve irodáknak, pl. helyszíni szemle során.

A Szombathelyi Rendőrkapitányság járőrei 48 esetben intézkedtek a térfigyelő ügyeleti szolgálat által kamerán észlelt bűncselekmény, szabálysértés és szabályszegés megszüntetésének ügyében.

1. Reagáló szolgálat

A reagáló szolgálat az említett időszakban 2750esetben alkalmazott szabálysértések észlelése esetén figyelmeztetést. 73 esetben helyszíni bírságot, 102 esetben a gépjármű üzembentartójának távollétében helyszíni bírságot szabott ki, illetve 380 esetben alkalmaztak feljelentést és 13809 esetben foganatosítottak egyéb intézkedést.

Ezekben az intézkedésekben a FÉHE Nonprofit Kft. értesítése hajléktalan személy ügyében, mentőhívás, útszakaszok biztosítása, helyszíni ellenőrzés végrehajtása, lakossági tájékoztatás vált szükségessé. A város területén számos esetben hajtottak végre a felügyelők rendezvénybiztosítási feladatokat, illetve több helyszínen végeztek területzárást, -ürítést a városi utcatakarítás, lomtalanítás elvégzése vagy adott esetben útfelújítási munkálatok miatt.

Ezen időszakban a gépkocsizó reagáló egység – saját észlelésre, illetve a Térfigyelő Ügyeleti Szolgálat utasítására végrehajtott ellenőrzés során – a gépjármű forgalomra alkalmatlan állapota miatt 305 esetben helyezett el értesítést a gépjárműveken.

1. Közterületi járőrszolgálat

A közterületi járőrszolgálatba beosztott felügyelők a szolgálatot gyalogos, kerékpáros, motoros és gépkocsizó járőrözés formájában hajtották végre.

A közterület-felügyelők járőrszolgálatuk ellátása során közlekedési szabálysértés miatt 3920 esetben alkalmaztak figyelmeztetést. Közrendvédelmi szabálysértések miatt a felügyelők 192 esetben éltek a figyelmeztetés lehetőségével. Helyszíni bírságot közúti közlekedési és közrendvédelmi szabálysértések elkövetése miatt 191 esetben szabtak ki. A kiszabott bírságok összege összesen 4.931.800,- forint volt. (A helyszíni bírság összegét a hatályos jogszabályok alapján a központi költségvetésbe kell befizetni, az nem a Polgármesteri Hivatal bevételét képezi.) Közigazgatási eljárást közlekedési szabályszegés miatt 34 esetben indítottunk a Szombathelyi Rendőrkapitányság irányába. Szabálysértési feljelentést közúti közlekedési szabályok megszegése miatt 20 esetben, közrend elleni szabálysértés elkövetése miatt 102 esetben alkalmaztak a felügyelők.

A járőrszolgálat által a Redmine mobiltelefonos applikáción keresztül összesen 196 jelzés került beküldésre, amelyek további intézkedéseket igényeltek. A Városüzemeltetési Osztály tájékoztatása alapján 122 esetben a jelzett problémák megoldásra kerültek, 74 esetben az intézkedés folyamatban van.

A szabálysértési és bűnügyi szempontból fertőzött területeken, helyszíneken a Közterület-felügyelet fokozott jelenléte és visszatérő ellenőrzése biztosított volt. Az ellenőrzések azóta is folyamatosak.

A belváros közbiztonságának, köztisztaságának növelése és annak megóvása érdekében állandó járőrpár hajtja végre a közterületi ellenőrzéseket, valamint teszi meg a szükséges intézkedéseket. A belváros és környékének ellenőrzése folyamatos, szükség esetén fokozott ellenőrzés elrendelésére is sor került. A Fő téren kihelyezett térfigyelő kamerarendszer hangszóróján keresztül a szabálysértések megszüntetése érdekében összesen 58esetben intézkedtek a felügyelők.

A Fogyatékkal Élőket és Hajléktalanokat Ellátó Nonprofit Kft. által üzemeltetett hajléktalan szálló környékén, a Szombathely, Zanati út – Sas utca kereszteződésének közvetlen környezetében az ellenőrzések és az intézkedések számát fenntartottuk, amelynek köszönhetően a hajléktalan életmódot folytató személyek jogsértéseinek száma jelentősen csökkent. Ennek hatására a hajléktalan életmódot folytató személyek új helyszíneken jelentek meg, amelyek ellenőrzése, valamint az intézkedések megtétele is folyamatos. Új helyszínként többek közt a Szalézi tér, Vasút utca, Éhen Gyula tér, Szent Márton tér és a Pálya utca voltak megfigyelhetőek. A folyamatos lakossági jelzések és a járőrszolgálat észlelései alapján a nyári időszakban fokozott ellenőrzés került elrendelésre az Éhen Gyula téren és annak közvetlen környezetében. A probléma kezelésére egy lakossági fórum is megtartásra került a körzet képviselőivel és a rendvédelmi szervek bevonása mellett.

Az ellenőrzések fokozásának köszönhetően jelentősen kevesebb lakossági jelzés, panasz érkezett ezekről a helyszínekről a hajléktalan életmódot folytató személyek jelenlétével, illetve jogsértéseivel kapcsolatban.

A szolgáltatóházak környékének ellenőrzése az egész évben folyamatos volt, a fokozott és visszatérő ellenőrzések eredményeként megállapítható, hogy az ezekkel kapcsolatos lakossági bejelentések száma csökkenő tendenciát mutat.

A Szűrcsapó utcában található térfigyelőkamerák áthelyezése nagy segítséget nyújtott a jogsértő cselekmények felderítésében, valamint azok visszaszorításában.

Nagy erőlelépés mutatkozott meg a Váci Mihály utcában található szolgáltatósor közbiztonságának növelésében is. A szolgáltatósoron 2024. évben szinte nem is észleltünk térfigyelő kamerarendszeren keresztül garázda jellegű cselekmények elkövetését (verekedést).

**A Közterület-felügyelet főbb intézkedési mutatói összesítve:**

|  |  |
| --- | --- |
| **Intézkedések** | **2024. év** |
| Lakossági bejelentések száma | 2002 |
| Figyelmeztetés (közrendvédelmi és közlekedésrendészeti együtt) | 4112 |
| Kiszabott helyszíni bírság | 191 |
| Szabálysértési feljelentés | 122 |
| Büntető feljelentés | 16 |
| Közigazgatási hatósági eljárás kezdeményezése Vas Vármegyei Kormányhivatal felé (illegális hulladék elhelyezése miatt) | 74 |
| Forgalomra alkalmatlan gépjárművekkel kapcsolatos intézkedések | 426 |
| Zöldterületen való várakozással kapcsolatos közigazgatási hatósági eljárás | 229 |
| Egyéb intézkedések | 13809 |
| **Fenti intézkedések összesen:** | **20981** |

**A Közterület-felügyelet 2024. évi összes intézkedéseinek számában a korábbi évekhez képest jelentős növekedés figyelhető meg, amelyet a következő táblázat szemléltet:**

|  |  |
| --- | --- |
| **Év** | **Intézkedések száma összesen** |
| 2021 | 8206 |
| 2022 | 12560 |
| 2023 | 18523 |
| **2024** | **20981** |

Az előző évekhez képest jelentős számban tovább növekedett a Közterület-felügyelet olyan jellegű munkája, amely többlet feladatot generált, mind a közterületi járőrszolgálat, mind az adminisztratív munkát végző ügyintézők számára. Többek között ilyen volt a komplex városi nagytakarítási program, illetve az útfelújításokkal járó külön feladatok elvégzése, és a rendezvénybiztosítási feladatok végrehajtása. A külön feladatok végrehajtása összesen **91 esetben, 1456 munkaórában valósult meg.** A területzárások, illetve parkolóürítések során összesen **1841 gépjármű** tulajdonos személyének megállapítása, valamint kiértesítése vált szükségessé, az akadály- és balesetmentes munka elősegítésének érdekében. Ezen felül a tényleges feladatvégrehajtások előtti napokon minden alkalommal előzetes munkálatok elvégzésére is sor került, mint például mobil KRESZ-táblák kihelyezése a SZOVA NZrt. munkatársaival közösen, illetve a társasházak lakóinak, valamint a gépjármű üzembentartók előzetes értesítése.

1. Állategészségügyi és Ebrendészeti Szolgálat

Az önkormányzat feladatkörébe tartozó ebrendészeti tevékenység ellátását az önkormányzat továbbra is saját szervezeti keretei között, a 9700 Szombathely, Hajnóczy József utca 1. szám alatti ebrendészeti telepén biztosítja.

Az Állategészségügyi és Ebrendészeti Szolgálat munkarendjének átalakításával az ebrendészek a munkanapokon (a korábbi 16 órához képest) továbbra is este 20 óráig elérhetőek, illetve rendkívüli esetekben hétvégén is berendelhetőek. 2022. évben új ügyfélfogadási rend került kialakításra, amely eredményeként 2024. évben is tovább növeltük a lakossággal való kapcsolattartás minőségét, valamint mennyiségét.

Az Állategészségügyi és Ebrendészeti Szolgálat közösségi médiában való megjelenésére is nagy hangsúlyt fektettünk, amely során elmondható, hogy nagy előrelépést tettünk a befogott ebek örökbeadása érdekében.

Ennek érdekében 2024. évben 2 alkalommal került sor nyílt napok megrendezésére, rendőrségi kutyás bemutatóval kiegészítve.

A lakosság visszajelzése a közvetlenebb kapcsolattartásról nagyon pozitívnak és hatékonynak minősíthető.

Az Állategészségügyi és Ebrendészeti Szolgálat 2024. január-december közötti tevékenységéről az alábbiakban számolok be:

|  |  |
| --- | --- |
| **2024. január 1. - 2024. december 31.** |  |
| közterületen befogott eb | 19 |
| állatvédő szervezettől átvett eb | 5 |
| telepről gazdának átadott eb | 15 |
| örökbeadott eb | 7 |
| közterületen befogott, állatkórháznak átadott eb | 1 |
| hatósági megfigyelés alatt lévő eb | 2 |
| állatkórházban elaltatott eb (eutanázia) | 1 |
| állatvédő szervezetnek átadott eb | 2 |
| lakossági bejelentésre közterületen keresett, de meg nem talált kóbor eb | 55 |
| ebtetem | 24 |
| egyéb tetem (macska, galamb, sün, nyest stb.) | 135 |
| jelenleg a telepen lévő ebek száma | 13 |

A telephelyre 2024. évben a fenti intézkedéseken felül rendőrhatósági eljárás keretében 2 eb került beszállításra, illetve került sor azok hatósági megfigyelésére. A hatósági megfigyelést a Vas Vármegyei Kormányhivatal Szombathelyi Járási Hivatal határozatban rendelte el. A rendőrségi eljárás jogalapja „állatkínzás” vétsége volt.

A Szombathelyi Állatklinika Bt., mint szerződéses partnerünk az állategészségügyi vizsgálatok során 1 eb esetében eutanázia mellett döntött.

Közterületen kóborló eb gazdához történő visszajuttatását követően az állattartókkal szemben 17 esetben kezdeményeztünk állatvédelmi közigazgatási hatósági eljárást, valamint az önkormányzati rendelet megsértése miatt összesen 7 esetben történt eljárás kezdeményezése az alábbiak szerint:

- póráz nélküli kutyasétáltatás – 24/2013. (VI.6.) önk-i rendelet 8.§ megsértése - miatt: 7 db;

- közterületen történő kóborlás, az eb szökése – az 1998. évi XXVIII. tv. 5.§ (1) bekezdés megsértése – miatt: 17 db.

2024. évben ebtámadás miatt a Szolgálat közreműködését egy esetben kérték a Vas Vármegyei Rendőr-főkapitányság munkatársai.

1. Mezőőri szolgálat

A mezőőri szolgálat munkatársai a város külterületi részein 26 esetben észleltek és dokumentáltak illegális hulladéklerakást, amelyben a szükséges intézkedések maradéktalanul lefolytatásra kerültek. A mezőőri szolgálat észlelése alapján a Közterület-felügyelet az idei évben 1 esetben kezdeményezett büntetőeljárást a Szombathelyi Rendőrkapitányság irányába.

A mezőőri szolgálat által észlelt illegális hulladékelhelyezések miatt a közigazgatási eljárások megindításáról gondoskodtunk az illetékes Vas Vármegyei Kormányhivatal felé.

Mezőőri szolgálatunk a turisztikai idényben 22 esetben alkalmazott figyelmeztetést tűzgyújtási tilalmat megszegő személyekkel szemben, valamint 11 esetben nyújtott segítséget a Szombathelyre érkező turisták számára.

1. Egyéb tevékenységek

Forgalomra alkalmatlan gépjárművek:

A közterület-felügyelők az értékelt időszakban összesen 426 esetben észleltek közterületen tárolt forgalomra alkalmatlan gépjárművet. Ezen időszakban 66 db gépjármű került elszállításra, amelyből 18 db gépjárművet a tulajdonosok a jogszabályban előírt költségek megfizetését követően kiváltottak. A fennmaradó 360 esetben a gépjármű üzembentartójának felszólítása eredményeként megállapítható, hogy a forgalomra alkalmatlan gépjárműveket a közterületről az üzembentartók önként elszállították.

A közterületi járőrszolgálat 142 esetben észlelt olyan gépjárművet, amely hatósági jelzéssel nem rendelkezett és 36 db olyan járművet, amely regisztrációs matrica alapján került azonosításra. A felügyelők „ideiglenes” rendszámmal ellátott járművet 1, míg külföldi hatósági jelzéssel ellátott gépjárművet 3 esetben észleltek a közterületen, amelyek forgalomra alkalmatlannak minősültek.

Az elszállított gépjárművek üzembentartói ellen a közösségi együttélés alapvető szabályának megszegése miatt a Közterület-felügyelet 54 esetben kezdeményezte közigazgatási hatósági eljárás megindítását.

A Közterület-felügyelet a tulajdonjogban történt változás bejegyzésének elmulasztása miatt a beszámolási időszakban 21 esetben kezdeményezte gépjármű forgalomból történő ideiglenes kivonását a vélelmezett tulajdonos lakóhelye szerint illetékes kormányablaknál.

A felügyelet a 2023. január 1. napjától 2024. április 30. napig terjedő időszakban a közterületről elszállított és a szerződéses partner telephelyén található, a tulajdonosok által ki nem váltott 44 db gépjármű ügyében igazságügyi műszaki szakértői véleményt készíttetett, és annak birtokában hatósági bizonyítvány kiállítását igényelte és kapta meg a Vas Vármegyei Kormányhivatal Szombathelyi Járási Hivatal Kormányablak Osztályától.

Azokban az esetekben, amikor a hatósági bizonyítvány alapján a járműhöz bármilyen záradék kötődik (pénzintézeti opció, bírósági, adóhatósági végrehajtási eljárás stb.), hozzájáruló nyilatkozat kiállítása és annak a felügyelet részére történő megküldése érdekében kerestük fel az illetékes szerveket.

A beszámolási időszakban 37 db gépjármű került bontás végett átadásra a szerződéses partner részére. Ezen felül 2 db jármű került átadásra szintén bontás végett a hulladékgazdálkodó részére, mert az alvázszámuk alapján Magyarországon nem kerültek regisztrálásra, nem találhatóak az országos nyilvántartásban.

A bontási átvételi igazolás birtokában kezdeményeztük az üzembentartó lakóhelye szerint illetékes kormányablaktól a járművek forgalomból történő végleges kivonását.

A Közterület-felügyelet által több éve beszállított és ki nem váltott gépjárművek közül 2024. évben összesen 18 db gépjármű végleges kivonására került sor. Ezáltal biztosítottuk a telephely kapacitásának növelését.

Fent leírtak alapján Szombathely város területén **újabb közel 500 db parkolóhely** felszabadítását végezték el a Közterület-felügyelet munkatársai.

Büntetőeljárások:

A Közterület-felügyelet büntetőeljárást összesen 16 esetben kezdeményezett a Szombathelyi Rendőrkapitányság irányába az alábbi bűncselekmények elkövetésének alapos gyanúja miatt:

* 5 esetben „garázdaság”;
* 1 esetben „rongálás”;
* 2 esetben „lopás”;
* 6 esetben „egyedi azonosító jellel való visszaélés”;
* 2 esetben „hulladékgazdálkodás rendjének megsértése”.

A számok tükrében megállapítható, hogy a térfigyelő kamerarendszer modernizációja abszolút hatékonynak bizonyult az előző évekhez képest. A bűncselekmények észlelése és a büntetőeljárások Közterület-felügyelet általi kezdeményezése a tavalyi évhez hasonlóan alakultak, azokat szinten tartottuk.

Zöldterületen való várakozás miatti közigazgatási hatósági eljárás:

A közterület-felügyelők önálló intézkedései, a Szombathelyi Rendőrkapitányság feljelentései és a lakossági bejelentések alapján összesen 229 esetben indult közigazgatási hatósági eljárás az elkövetett szabályszegések miatt.

A 2023. évi beszámolót követően a 2024. évben 15 általános közigazgatási hatósági eljárás volt folyamatban. Az eljárások statisztikája 2024. évben az alábbiak szerint alakult:

|  |  |
| --- | --- |
| megindított új közigazgatási hatósági eljárások | 229 db |
| meghozott határozatok száma | 240 db |
| * ebből közigazgatási szankciók száma | 187 db |
| * figyelmeztetések száma | 187 db |
| * közigazgatási bírságok száma, összege | 1 db (10.000,- Ft) |
| * a jogsértés el nem követését megállapító határozatok száma | 52 db |
| folyamatban lévő, még le nem zárt ügyek száma | 7 db |

Illegális hulladék elhelyezéssel kapcsolatos intézkedések:

A hatáskörrel rendelkező Vas Vármegyei Kormányhivatal Környezetvédelmi, Természetvédelmi és Hulladékgazdálkodási Főosztály felé összesen 74 esetben történt közigazgatási eljárás megindításának kezdeményezése az adott időszakban.

A 2021. márciustól hatályban lévő, a köztisztaságot érintő központi jogszabályváltozások miatt a települési hulladék közterületen történő engedély nélküli lerakásával, elhelyezésével kapcsolatos eljárások hulladékgazdálkodási hatósági ügyként az elkövetés helye szerinti kormányhivatal, mint területi hulladékgazdálkodási hatóság hatáskörébe kerültek.

Fenti jogszabályi változások alapján a 2021. március 13. napjától számított időszakban a Vas Vármegyei Kormányhivatal Környezetvédelmi, Természetvédelmi és Hulladékgazdálkodási Főosztály a Szombathely vonatkozásában hatáskörrel és illetékességgel rendelkező szerv.

A Közterület-felügyelet együttműködése az előző évhez hasonlóan a 2024. év során is kiváló volt a Főosztállyal, folyamatos konzultáció zajlik a jogszabályok értelmezése, megfelelő és egységes alkalmazása kapcsán. A két hatóság között az elkövetők felderítésében is folyamatos volt a kapcsolattartás, valamint kölcsönös segítségnyújtás.

A Vas Vármegyei Kormányhivataltól rendszeresen bekérésre kerül a kezdeményezett közigazgatási hatósági eljárásokról szóló aktuális statisztika, amelyről tájékoztatjuk a Bűnmegelőzési, Közbiztonsági és Közrendvédelmi Bizottságot.

Közösségi együttélés szabályainak megszegése miatt indított közigazgatási eljárások:

A Közterület-felügyelet az Általános Hatósági Iroda felé összesen 101 esetben kezdeményezett közigazgatási hatósági eljárást az alábbiak szerint:

* 54 esetben „forgalomra alkalmatlan gépjármű közterületen történő engedély nélküli tárolása”;
* 12 esetben „hatósági engedély nélküli közterület-használat”;
* 7 esetben „közterületen történő póráz nélküli kutyasétáltatás”;
* 17 esetben „közterületen történő kóborlás, az eb szökése”;
* 11 esetben „közterületen történő 4 órát meghaladó tehergépjármű tárolás” miatt.

A közterületen végrehajtott fokozott ellenőrzések összegzéseként megállapítható, hogy a korábbi évekhez képest a hatékony és eredményes ellenőrzéseknek köszönhetően az idei évben tovább növeltük a közigazgatási hatósági eljárás kezdeményezésének számát.

1. **Fokozott ellenőrzések elrendelése a város területén:**

2024. évben Szombathely város közigazgatási területén összesen 3 esetben került sor fokozott ellenőrzések elrendelésére. Az ellenőrzések vagy képviselői, vagy lakossági kérésre történtek, az alábbiak szerint:

1. **Szombathely, Éhen Gyula tér és annak környéke:**

A nyári időszakban tapasztalható volt, hogy a vélhetően hajléktalan életmódot folytató személyek egyre gyakrabban jelentek meg az Éhen Gyula téren és annak közvetlen környezetében. A megjelenésük oka, elmondásuk alapján, az volt, hogy a Zanati út- Sas utca sarkán található területről kiszorításra kerültek. Megjelenésük és jogsértő magatartásuk állandó problémát generált az ott élő lakóközösség, valamint a tömegközlekedést igénybe vevő személyek körében. A megjelenésük erősen rontotta a környéken tartózkodó személyek szubjektív biztonság érzetét, amely hatására lakossági fórum megtartására is sor került. Ezzel párhuzamosan hajtottuk végre a fokozott ellenőrzéseket, amely hatására a fenti probléma nagy mértékben csökkent. Az intézkedések számát az alábbi táblázat tartalmazza:

|  |  |  |  |
| --- | --- | --- | --- |
|  | **Összesen** | **Éhen Gyula téren** | **Megjegyzés** |
| **Figyelmeztetés** | 42 db | 23 db | padon/földön/fűben alvás-fekvés |
| **HB** | 19 db (920.000,- Ft) | 10 db (590.000,- Ft) | szeszesital fogyasztás |
| **Szállíttatás** | 24 esetben | 3 esetben | erősen ittas-magatehetetlen állapot |
| **Feljelentés** | 32 db | 12 db | szeszesital fogyasztás, koldulás |
| **Összesen** | 117 | 48 | **165 db intézkedés** |

1. **Szombathely, Farkas Károly utca:**

Folyamatos lakossági jelzés és panasz érkezett a Közterület-felügyelet, valamint a SZMJV jegyzője felé, miszerint Szombathely, Farkas Károly utca teljes szakaszán közlekedés biztonságával kapcsolatos problémák vannak.

Többszöri egyeztetések hatására forgalmi rend változtatások kerültek bevezetésére, amely betartatására fokozott ellenőrzés került elrendelésre, tekintettel, hogy a renitens jogsértő személyek továbbra sem tartották be a hatályos jogszabályokat.

A fokozott ellenőrzéseket, folyamatosan hajtottuk végre, összesen 84 esetben, amely hatására a jelzett panasz nagy mértékben csökkent. Az intézkedések számát az alábbi táblázat tartalmazza:

|  |  |
| --- | --- |
| **Figyelmeztetések** | 1 |
| **Helyszíni bírságok** | 5/78.000 ft |
| **Forgalomra alkalmatlan gépjárművek észlelése** | 3 |

1. **Szombathely, Derkovits városrész (Bartók Béla krt.-Perintparti sétány- Szűrcsapó utca- Rohonci út által határolt területen belül)**

2024. évben az év elejétől kezdődően folyamatos lakossági bejelenések/feljelentések érkeztek az adott területről különböző közlekedésrendészeti anomáliákkal kapcsolatosan. A bejelentések túlnyomóan szabálytalan várakozó gépjárművekről szóltak.

2024. november hónapig kapacitástól, egyéb feladattól függően a közterület-felügyelők rendszeresen végeztek ellenőrzéseket a szóban forgó területen, amely során preventív intézkedésként elmondható, hogy ebben az időszakban szinte csak figyelmeztetést eszközöltek szankcióként. A közlekedésrendészeti ellenőrzések tapasztalata során elmondható volt, hogy sajnálatos módon a figyelmeztetések, mint szankciók nem érték el a kívánt hatást. Lakossági jelzések is történtek arra vonatkozóan, hogy ne figyelmeztessünk, ez már nem elég. Ezt követően több egyeztetés történt az önkormányzaton belül más osztályokkal közösen. A körzet képviselője több észrevételt, javaslatot tett az ügy megoldása érdekében. A fokozott ellenőrzésre 2024. november hónapban került sor, miután vezetői utasításra feladatul kaptuk, hogy az érintett területen lépjünk fel hatékonyan a hatályos jogszabályok betartatása végett.

Tekintettel arra, hogy a 10 hónapon keresztül tartó figyelmeztetések nem vezettek eredményre, ezért az intézkedések során szigorúbb szankciók kerültek alkalmazásra, mint például helyszíni bírság, vagy szabálysértési, közigazgatási eljárások kezdeményezése. Az intézkedések a törvényi előírások maximális betartásával történtek, azok semmilyen törvényi alapelvet nem sértettek. A szabálysértésekről, a szabálysértési eljárásról és a szabálysértési nyilvántartási rendszerről szóló 2012. évi ll. törvény a szabálysértés miatt alkalmazható büntetések között fokozatosságot nem ír elő, a helyszíni bírság kiszabásának nem előfeltétele, hogy az adott elkövető korábban már figyelmeztetésben részesüljön.

Az intézkedések számát az alábbi táblázat tartalmazza:

|  |  |
| --- | --- |
| **Figyelmeztetések** | 15 |
| **Helyszíni bírságok** | 67 |
| **Feljelentések** | 4 |
| **Forgalomra alkalmatlan gépjárművek észlelése** | 1 |

Fenti ellenőrzések tapasztalatait összegezve megállapítható, hogy a figyelmeztetések kiszabása a fokozott ellenőrzések előtti időszakban nem hozták meg a kívánt eredményeket.

A fokozott ellenőrzések befejezését követően érkezett lakossági jelzések, vélemények egyértelműen kifejezték -több esetben elektronikus úton küldött levélben is-, hogy igény van a szigorúbb szankciókra, azokat köszönték és kérték a további ellenőrzéseket, a szigorúbb fellépésünket.

1. **Szombathely város területén végrehajtott komplex városi nagytakarítás, valamint lomtalanítási program biztosítása**

Szombathely Megyei Jogú Város Önkormányzata az idei évben is nagy hangsúlyt fektetett a város köztisztaságára, amelynek keretében számos alkalommal nagy forgalmú utcák, lakótelepi részek takarítására, útburkolati jelek újra festésére került sor. A Közterület-felügyelet munkatársai minden alkalommal biztosították a SZOVA NZrt. és a SZOMPARK Kft. részére, hogy munkájuk zavartalan, biztonságos és eredményes legyen.

Az utcatakarítás előtti napon az adott helyszíneken mobil közlekedési jelzőtáblák kerültek kihelyezésre, amellyel a területek szakszerűen biztosítva lettek. Az utcatakarítás napján a felügyelők személyes jelenlétükkel, valamint a gépjárművek folyamatos eltávolításával, terület kiürítésével biztosították a munkálatokat.

A Közterület-felügyelet munkatársai 2024. évben az alábbi időpontokban és helyszíneken hajtottak végre területzárási, forgalomkorlátozási és területürítési feladatokat a projekt sikeres elvégzése érdekében:

1. Január 24. – Parkoló ürítés a parkoló takarításához – Verseny utcai LIDL mögötti parkoló
2. Február 6. – Parkoló ürítés a parkoló takarításához – Váci Mihály utca 36-44. előtti parkoló
3. Február 8. – Parkolóhelyek ürítése takarításhoz – Kórház köz
4. Február 19. – a Vásárcsarnok előtti parkolóhelyek ürítése takarításhoz – PIAC I. ütem, Szent Márton utca
5. Február 26. – a Vásárcsarnok mögötti parkolóhelyek ürítése takarításhoz – PIAC II. ütem, Barátság utca
6. Március 12. – Tavaszi utcatakarítás – Markusovszky Lajos utca I. ütem
7. Március 13. – Tavaszi utcatakarítás – Kertész utca
8. Március 16. – Lomtalanítás biztosítása – Szent Flórián krt.
9. Március 19. – Tavaszi utcatakarítás – Markusovszky Lajos utca II. ütem
10. Március 21. – Tavaszi utcatakarítás – Hajnal utca, Ősz utca, Nyár utca és Tavasz utca
11. Március 23. – Lomtalanítás biztosítása – Károly Róbert utca
12. Március 26. – Tavaszi utcatakarítás – Markusovszky Lajos utca III. ütem
13. Március 28. – Tavaszi utcatakarítás – Kőrösi Csoma Sándor utca
14. Április 2. – Tavaszi utcatakarítás – Szent Flórián krt. 19-37.
15. Április 4. – Tavaszi utcatakarítás – Szent Flórián krt. 39-59.
16. Április 8. – Tavaszi utcatakarítás – Markusovszky Lajos utca II. ütem
17. Április 9. – Tavaszi utcatakarítás – Hajnal utca, Ősz utca, Nyár utca és Tavasz utca
18. Április 9. – Lomtalanítás biztosítása – Károly Róbert utca
19. Április 11. – Tavaszi utcatakarítás – Markusovszky Lajos utca III. ütem
20. Április 18. – Tavaszi utcatakarítás – Kassák Lajos utca 11.
21. Április 18. – Tavaszi utcatakarítás – Nagy László utca 12-18.
22. Április 22. – Tavaszi utcatakarítás – Szűrcsapó utca 22-24.
23. Április 26. – Tavaszi utcatakarítás – Stromfeld lakótelep
24. Április 30. – Tavaszi utcatakarítás – Szűrcsapó utca 8-12.
25. Május 2. – Tavaszi utcatakarítás – Benedek Elek utca 3-6. és a Váci Mihály utcai orvosi rendelő mögötti parkoló
26. Május 6. – Tavaszi utcatakarítás – Benedek Elek utca 7-14.
27. Május 10. – Tavaszi utcatakarítás – Dr. Szabolcs Zoltán utca
28. Május 13. – Tavaszi utcatakarítás – Éhen Gyula tér és Vasút utca
29. Május 15. – Tavaszi utcatakarítás – Váci Mihály utca 2-4.
30. Május 21. – Tavaszi utcatakarítás – Váci Mihály utca 63-65.
31. Május 23. – Tavaszi utcatakarítás – Barátság utca 2-20.
32. Május 24. – Tavaszi utcatakarítás – Stromfeld Aurél utca 21-33. és 35-45.
33. Május 28. – Tavaszi utcatakarítás – Rohonci út 26-36.
34. Május 30. – Tavaszi utcatakarítás – Kunc Adolf utca teljes szakasza
35. Május 30. – Tavaszi utcatakarítás – Fogaras utcai gyermekorvosi rendelő melletti parkoló
36. Október 14. - Parkolóhely tisztítás és útburkolati jel festésének biztosítása, Váci Mihály utca 13-39.
37. Október 15. - Parkolóhely tisztítás és útburkolati jel festésének biztosítása, Váci Mihály utca 10-30.
38. November 05. - Parkolóhelyek tisztításának biztosítása, Szűrcsapó utca 2. előtti parkoló
39. November 06. - Parkolóhelyek tisztításának biztosítása, Szűrcsapó utca 4-6. közötti parkoló.

A területzárások, illetve parkoló ürítések során összesen **1841 gépjármű** tulajdonos személyének megállapítása, valamint kiértesítése vált szükségessé, az akadály- és balesetmentes munka elősegítésének érdekében.

A közterület-felügyelők közreműködtek továbbá a város területén a 2024. évben megszervezett és SZOVA NZrt. által végrehajtott lomtalanításban, a lakótelepi és a családi házas övezetekben egyaránt.

1. **Térfigyelő kamerarendszerrel kapcsolatos fejlesztések, intézkedések**
2. Kameraeszközök cseréi

Szombathely Megyei Jogú Város Önkormányzata 2024. évben az alábbi helyszíneken cserélte le a régi, elavult térfigyelő kamerákat:

* Szombathely, Ady tér;
* Szombathely, Hunyadi u. – Szent Márton úti aluljáró: összesen 6 db kamera cseréje;
* Szombathely, Szentkirály;
* Szombathely, Állategészségügyi és Ebrendészeti Szolgálat telephelye.

A lecserélt kamerák kiválasztásánál prioritást élvezett Szombathely teljes belvárosa.

A térfigyelő kamerarendszer háttértárolója a 2022. évben megvalósult technikai fejlesztéseknek köszönhetően továbbra is alkalmas arra, hogy a közterület-felügyeletről szóló 1999. évi LXIII. törvény előírásainak megfelelően a rögzített felvételeket 30 napig tárolja.

A térfigyelő kamerák látószögei több helyszínen kiegészítésre kerültek, oly módon, hogy a belógó fák visszametszésére került sor a SZOMPARK Kft. által.

Fenti kameraegységek cseréjén felül az alábbi megfigyelési pontokon történt hangszóró bővítés a már meglévő kamerákhoz rendelve:

* Szombathely, Éhen Gyula tér
* Szombathely, Óperint utca – Kiskar utca kereszteződése
* Szombathely, Váci M. utca szolgáltatóház (51-es kamera)
* Szombathely, Horvát iskola előtt (Pázmány Péter krt. 26/a)

1. Mobil térfigyelőkamerák helyszínei, áthelyezései

A Bűnmegelőzési, Közbiztonsági és Közrendvédelmi Bizottság 2023. szeptember 25-i ülésén 40/2023. (IX.25.) BKKB számú határozatában elfogadta azt a javaslatot, hogy a Brenner-villa területéről kerüljön áthelyezésre a mobilkamera a Szombathely, Hunyadi János út 51. melletti szelektív hulladékgyűjtő sziget környékének megfigyelésére (8205/12 hrsz-ú ingatlan).

Az Önkormányzat tulajdonában lévő egy darab STROPS típusú mobilkamera továbbra is a Parkerdőnél, a Jégpince utca – Mezei utca kereszteződésében van kihelyezve az illegális hulladéklerakást elkövető személyek felderítése érdekében.

A folyamatos ellenőrzések során megállapítható, hogy az adott helyszínre kihelyezett kettő darab 5 m3-es konténerbe nagy mennyiségű hulladékot helyeznek el az odalátogatók. A SZOVA NZrt. hulladékgazdálkodási igazgatójával és a Városüzemeltetési Osztállyal folytatott közös kooperáció eredményeként elmondható, hogy a sűrűbb konténerürítés, valamint a terület fokozottabb megfigyelése meghozta a kívánt eredményt. A megtett intézkedésekkel kapcsolatos észrevételek a Parkerdő területén élők, valamint az odalátogatók részéről abszolút pozitívak.

A Parkerdő területén az illegális hulladéklerakások megelőzésének, megakadályozásának érdekében 2020. évben a Szombathelyi Erdészeti Zrt.-től átvett 7 db kamera, valamint a Szombathelyi Erdészeti Zrt. által beszerzett és a térfigyelő kamerarendszerbe szintén beillesztett további 2 db kamera – amelyek állandó megfigyelését a Közterület-felügyelet végzi – stabilan, hatékonyan működik, az élő kameraképeknek köszönhetően számos jogsértő személy elkövetését dokumentálták, amelyből eredményes eljárások kerültek lefolytatásra.

A fenti 7 db kamerának köszönhetően 2024. év végén a Közterület-felügyelet és a rendőrség közös együttműködése során sikeres beazonosításra is sor került egy bűnelkövető személy kilétében.

A frekventált helyszíneken a fokozott jelenlét és a visszatérő ellenőrzés továbbra is biztosított, mind a közterület-felügyelők, mind a mezőőri szolgálat által. A közbiztonsági helyzet értékelése alapján az érintett közterületeken továbbra is indokolt a kamerákkal történő megfigyelés.

1. **Közbiztonsági célú térfigyelő kamerarendszer által rögzített bűncselekmények, kiemelt események rögzítése:**

A beszámolási időszakban a térfigyelő kamerarendszer javítására, fejlesztésére ismételten nagy hangsúlyt fektettünk. Ennek köszönhetően a 2024. évben 16 esetben észlelt a Közterület-felügyelet bűncselekmény elkövetésének gyanújával kapcsolatos eseményt, amelynek köszönhetően a Szombathelyi Rendőrkapitánysággal szorosan együttműködve eredményes eljárásokat tudtunk abszolválni.

A teljesség igénye nélkül az alábbi kiemelt események kerültek rögzítésre:

* Szombathely, Váci Mihály utca szolgáltató ház területe:

Egy személy az élelmiszer boltból alkoholtartalmú italt (bort) tulajdonított el.

* Szombathely, Uránia udvar:

Fenti helyszínen a térfigyelő szolgálat észlelte, hogy egy személy a gépjárművében fegyvernek látszó tárgyat tart (kard), majd a rendőrségi intézkedés során előkerült továbbá egy engedély nélkül tartott gáz-riasztó fegyver is.

* Szombathely, Fő tér:

A nyári időszakban 1 esetben került rögzítésre olyan esemény, amikor egy férfi a Fő térre gépjárművével behajtott, több kört is tett, majd a kiérkező rendőrjárőrök elől megpróbált elmenekülni, azt követően, hogy a rendőrség szolgálati gépjárművének ütközött.

* Szombathely, Óperint utca 18.:

A kerékpártárolóból dolog elleni erőszak elkövetésével próbáltak meg kerékpárt eltulajdonítani.

* Szombathely, Gayer park:

Egy fiatal személyekből álló társaság egyik tagja bódító hatású szert fogyasztott, aki ellen mellesleg országos körözés volt elrendelve.

* Szombathely, Fő tér (Belsikátor):

Egy férfi élettársát tettleg bántalmazta, amely során a rendőrség „kapcsolati erőszak” ügyében megtette a szükséges intézkedéseket.

* Szombathely, Óperint utca:

Egy személy jogosulatlanul eltulajdonította egy másik személy pénztárcáját.

* Szombathely, Pelikán park:

A parkban kihelyezett padot egy személy késsel rongálta. A kiérkező közterület-felügyelő a helyszínen tetten érte a személyt.

* Szombathely, Csónakázó tó:

A helyszínen rögzítésre került, amint a kihelyezett napozó ágyakat széttörik, megrongálják.

* Szombathely, Éhen Gyula tér:

A Szelestey utcában található ékszerboltba egy személy dolog elleni erőszakkal behatolt, majd több millió forint értékben tulajdonított el ékszereket. Ezt követően két parkoló gépjárműben is kárt tett további vagyonszerzés céljából.

* Szombathely, Fő tér:

A Szombathelyi Adventi Vásár nyitónapját megelőzően az éjszakai órákban több fiatal próbált bejutni a lezárt Fő téri Mézeskalács Házikóba eltulajdonítás céljából. Az elkövető személyek beazonosításra és elfogásra kerültek.

Természetesen a felsorolt cselekményeken felül számos említésre méltó jogsértő magatartást sikerült rögzítenünk. Nagy számban volt tapasztalható olyan esemény, amikor kamerarendszeren keresztül észleltünk olyan személyeket, akik ellen országos körözés, nemzetközi elfogatóparancs volt elrendelve vagy éppen érvényes elővezetését kellett foganatosítania a rendőrségnek. Ezekben az esetekben a jelzés a rendőrség felé soron kívül megtörtént, s míg az adott személyek elfogása nem történt meg, addig a személyek nyomon követését elvégeztük.

A közúti közlekedési balesetekkel összefüggő kamerafelvételek kimentése szinte állandónak mondható a rendőrhatóság megkeresései alapján. Ezek a felvételek nagy segítséget nyújtanak, mint tárgyi bizonyítási eszköz az esetleges vitás eljárások kivizsgálásához, eredményes lefolytatásához.

1. **Társszervekkel való együttműködés**

A Közterület-felügyelet a 2021. évben felülvizsgált és megújított megállapodásai alapján 2024. évben is kiváló volt az együttműködés az alábbi szervezetekkel:

* Vas Vármegyei Rendőr-főkapitányság;
* Vas Vármegyei Katasztrófavédelmi Igazgatóság;
* Vas Vármegyei Polgárőr Szervezetek Szövetsége és az egyes polgárőr szervezetek;
* Fogyatékkal Élőket és Hajléktalanokat Ellátó Nonprofit Kft.;
* Vas Vármegyei Kormányhivatal (együttműködéssel nem rendelkező társszerv);
* Országos Rendőr-főkapitányság, Rendészeti Főigazgatóság, Ügyeleti Főosztály, Szombathelyi Hívásfogadó Központ (együttműködéssel nem rendelkező társszerv);
* Körmendi Rendvédelmi Technikum (együttműködéssel nem rendelkező társszerv).

A Közterület-felügyelet irodavezetője állandó meghívottként személyesen részt vesz a Bűnmegelőzési, Közbiztonsági és Közrendvédelmi Bizottság munkájában, továbbá a Kábítószerügyi Egyeztető Fórum (KEF) ülésein, rendezvényein is. A BKKB szeptember havi ülésének a Közterület-felügyelet Ady téri irodaháza adott otthont.

A Szombathelyi Rendőrkapitányság személyi állománya a Körmendi Rendvédelmi Technikum hallgatói állományával közösen külön megbízási szerződések alapján 2024. évben összesen 324 alkalommal 3888 órában láttak el térfigyelő szolgálati (operátori) feladatokat.

1. **Terület- és rendezvénybiztosítással, egyéb felkérésekkel kapcsolatos feladatvégrehajtás**

A Közterület-felügyelet munkatársai 2024. évben az alábbi megrendezésre került eseményeket biztosították:

1. Január 12. – a Mérnöki Kamara Hollán Ernő utca 15. szám alatti rendezvényének biztosítása, „Hollán Ernő emléktábla” koszorúzása
2. Február 12.–március 1. – 0600-0830 között a Bocskai István krt. felújítása miatt a 11-es Huszár út 17-27. előtti parkolók zárása, biztosítása
3. Február 27. – Fametszési munkák biztosítása – Bem József utca 29.
4. Március 4. – Megemlékezés Szombathely bombázásának 79. évfordulóján
5. Március 8. – XXVII. Vasi Jogásznap
6. Március 15. – Az 1848-49-es forradalom és szabadságharc tiszteletére rendezett ünnepségsorozat
7. Március 25. – Fametszési munkák biztosítása – Király utca
8. Március 26. – Fametszési munkák biztosítása – Széll Kálmán utca
9. Március 27. – Útfelújítás biztosítása – Károly Róbert utca
10. Március 27. – Fametszési munkák biztosítása – Széll Kálmán utca
11. Március 28. – Thököly Imre utcai önkormányzati parkolóban várakozóhelyek biztosítása a Képviselők részére
12. Április 2. – Parkoló ürítés – Bartók Béla krt.
13. Április 3. – Parkoló ürítés – Bartók Béla krt.
14. Április 4. – Nem tervezett csatorna fedél és útburkolat javítás – Vörösmarty Mihály utca
15. Április 5. – Fametszési munkák biztosítása – Széll Kálmán utca
16. Április 7. – SPARTAN RACE előkészítése, parkoló ürítés és zárás – Rákóczi Ferenc utca
17. Április 10. – Fametszési munkák biztosítása – Király utca
18. Április 12. – Fametszési munkák biztosítása – Széll Kálmán utca
19. Április 13. – SPARTAN RACE biztosítása
20. Április 25. – Thököly Imre utcai önkormányzati parkolóban várakozóhelyek biztosítása a Képviselők részére
21. Április 29. – Fokozott közbiztonsági ellenőrzés – rendezvénybiztosítás végrehajtása – Fő tér
22. Május 1. – Retro és tuning autók felvonulásának biztosítása
23. Május 26. – Hősök napja alkalmából rendezett városi megemlékezés biztosítása
24. Június 4. – a Nemzeti Összetartozás Napja alkalmából megtartott megemlékezés biztosítása
25. Június 5. – Parkoló ürítés – Pázmány Péter körút 42-48. előtti parkoló
26. Június 6. – Fametszési munkák biztosítása – Krúdy Gyula utca
27. Június 08-09. – Helyi és Nemzetiségi önkormányzati, valamint EP választás biztosítása
28. Június 12-13. – Fametszési munkák biztosítása – Ady Endre tér 40-42. mögött
29. Június 12. – Külföldi delegáció szállítása
30. Június 13. – Bloomsday napok rendezvény miatti útlezárás végrehajtása (Rákóczi Ferenc utca)
31. Június 14. – a mártírhalált halt Nagy Imre néhai miniszterelnök és mártírtársai halálának 66. évfordulója alkalmából tartott kegyeleti megemlékezés biztosítása
32. Június 14. – Bloomsday napok megnyitójának biztosítása
33. Június 21. – Katasztrófavédelmi TFA verseny biztosítása – Fő tér
34. Június 21-22. – „Szentivánéji Vigasságok” biztosítása
35. Június 28. – Köztisztviselői sportnapon való aktív részvétel
36. Július 30. – HIPA beruházói látogatás személyszállítási feladatainak végrehajtása 3 db terepjáró gépjárművel
37. Augusztus 20. – Államalapító Szent István Király Ünnepe alkalmából megtartásra került megemlékezés biztosítása
38. Augusztus 22-25. – XXIII. SAVARIA TÖRTÉNELMI KARNEVÁL helyszíneinek és rendezvényeinek biztosítása
39. Szeptember 2-30. – Közlekedésbiztonsági feladatok végrehajtása - tanítási napokon 0645-0745 közötti időben a Paragvári utca – Deák Ferenc utca kereszteződésében az iskolába érkező gyerekek közlekedésének segítése, a gyalogátkelőhelyek biztosítása
40. Szeptember 23. – Gázcső csere miatti útlezárás biztosítása – Kálvária utca
41. Október 04. – Aradi vértanúk mártírhalálának 175. évfordulója alkalmából megtartásra került megemlékezés

biztosítása

1. Október 08. – A SZOVA Nzrt. útburkolat javításának biztosítása, Hefele Menyhért utca 1.
2. Október 22. – Nemzeti Ünnepünk, 1956. október 23. tiszteletére megtartott megemlékezés biztosítása
3. Október 31. – Mindenszentek-halottak napi rendezvény biztosítása, Jáki úti temető
4. November 01. – Mindenszentek-halottak napi rendezvény biztosítása, Jáki úti temető
5. November 07. – Részvétel a Külső Védelmi Terv gyakorlaton (Szombathelyi Katasztrófavédelmi Kirendeltség és SZMJV szervezésében)
6. November 08. – Apparátusi értekezlet a 2025. áprilisában megalakuló Városrendészettel kapcsolatosan – iránymutatások meghatározása
7. December 10. – Általános Hatósági Iroda helyszíni szemle - személyszállítási feladat végrehajtása
8. December 11. – Általános Hatósági Iroda helyszíni szemle - személyszállítási feladat végrehajtása
9. December 12. – Általános Hatósági Iroda helyszíni szemle - személyszállítási feladat végrehajtása
10. December 18. – Parkoló ürítés – Szűrcsapó utca 2. előtti parkoló
11. December 20. – Fakivágás biztosítása – Bakó József utca 18. parkoló felőli oldalán

2024. évben az ELTE Bolyai János Gyakorló Általános Iskola és Gimnázium, valamint a Boldog Brenner János Általános Iskola és Gimnázium tanulói, valamint a Strong Cities Network képviselője tettek látogatást a Közterület-felügyeleten.

A Győri Városrendészet vezetői, valamint a Győr Megyei Jogú Város Polgármesteri Kabinet munkatársai megkeresésére szakmai tanácskozás megtartására került sor a Közterület-felügyelet irodájában.

A közterület-felügyelők – a Szombathelyi Rendőrkapitányság vezetőjének megkeresése alapján – szeptember hónapban részt vettek a Rendőrség által szervezett, az iskolakezdéshez kapcsolódó közlekedésbiztonsági akcióban, amely során munkanapokon 0645 és 0745 közötti időszakban a Paragvári utca – Deák Ferenc utca kereszteződésében biztosították az iskolába érkező diákok gyalogosátkelőhelyen történő biztonságos, balesetmentes átkelését.

Az Arena Savariában megtartott rendezvények idején a Tószer téren található zöldterület védelme érdekében 2024. évben is számos alkalommal területzárási feladatokat hajtottak végre a közterület-felügyelők.

1. **Kapcsolattartás a lakossággal és a képviselőkkel**

A lakossági bejelentések fontosságát szem előtt tartva a Közterület-felügyeletre bármilyen módon (telefonon, e-mailen vagy személyesen) érkező bejelentések tekintetében a szükséges intézkedések megtételére minden alkalommal sor került, amennyiben azt a bejelentés jellege indokolta, úgy az intézkedések haladéktalanul, soron kívül végrehajtásra kerültek, akár fogadó órán kívül is.

A Közterület-felügyelet önálló elektronikus bejelentő címmel rendelkezik. Az ide beérkező üzeneteket az irodavezető lehetőségeihez képest mindig személyesen válaszolja meg, ezzel is szorosabbra húzva a közvetlen kommunikációt a lakossággal.

A Közterület-felügyelet irodavezetője és a Közgyűlés tagjai között a kapcsolattartás folyamatos, napi rendszerességű. A képviselők által felvetett aktuális problémák azonnal megbeszélésre, valamint lehetőség szerint megoldására is kerülnek.

A 2024-es év a 2023. évhez hasonlóan ismételten precedens értékű abban az értelemben is, hogy az ország több városának rendészeti szervei megkereséssel éltek irányunkba, amely során segítséget kértek hivatalos eljárások lefolytatásához. A Közterület-felügyelet irányába az alábbi szervezetek éltek megkereséssel:

• Sopron Megyei Jogú Város Polgármesteri Hivatal Városüzemeltetési Osztály Közterületi Csoport;

• Veszprém Megyei Jogú Város Polgármesteri Hivatal Közterület-felügyeleti Önálló Csoport;

• Kőszegi Közös Önkormányzati Hivatal Városüzemeltetési Osztály;

• Esztergomi Közös Önkormányzati Hivatal Jegyzői Osztály;

• Vasvári Rendőrkapitányság;

* Győri Városrendészeti Igazgatóság;
* Győr Megyei Jogú Város Polgármesteri Hivatala Polgármesteri Kabinet.

A megkereséseket követően a kapcsolattartás folyamatossá vált, a segítségnyújtást minden esetben haladéktalanul megadtuk.

1. **Fejlesztések a Közterület-felügyelet vonatkozásában**

A Közterület-felügyelet egyen- és formaruhát viselő állománya mindennapi munkavégzésének, munkakörülményeinek javítása érdekében több intézkedés történt a 2024-es évben. A személyi állomány ruházatának pótlása, azok szükség szerinti cseréje folyamatban van.

Az Állategészségügyi és Ebrendészeti Szolgálat telephelyén az alábbi szükségessé váló fejlesztések valósultak meg:

* 240 literes hulladéktároló edény és
* 2 db macskaalom tálca került beszerzésre.

A Közterület-felügyelet irodaházában az alábbi felújítások történtek meg:

* az energiatakarékosság érdekében a férfi szociális helyiségekben – öltöző, mellékhelyiség előtér és mellékhelyiségek – hagyományos villanykapcsolók cseréje mozgásérzékelő világításkapcsolókra;

Gépjárművek vonatkozásában:

* a 2023. július 20-án közlekedési balesetet szenvedett LSR-710 frsz-ú gépjármű 2024. május hónapban elkészült, május 22-től ismét forgalomba lett helyezve;
* a LUL-758 frsz-ú SKODA OCTAVIA gjmű. erőátviteli szerkezete meghibásodott, a sebességváltóját cserélni kell – ez jelenleg folyamatban van;
* a JFH-497 frsz-ú ebrendész gjmű. műszaki vizsgára történő felkészítése és vizsgáztatása, valamint 2 db új gumiabroncs beszerzése.

1. **Rendkívüli események:**

A Közterület-felügyelet személyi állományával összefüggő rendkívüli esemény 1 esetben történt, amely során természetes halállal otthonában elhunyt Domján Gábor mezőőr kollégánk.

1. **Összegzés**

A fenti tájékoztatóban foglaltak alapján a Közterület-felügyelet 2024. január 1. és 2024. december 31. napja közötti munkavégzését tekintve az alábbi eredmények emelhetők ki:

1. a forgalomra alkalmatlan gépjárművekkel kapcsolatos eljárások eredményeként Szombathely város területén újabb, közel 500 db parkolóhely felszabadítását végezték el a Közterület-felügyelet munkatársai;
2. a Közterület-felügyelet összes intézkedéseinek száma 2022. évhez képest 2023. évben közel 50 %-kal nőtt, amelyet 2024. évben tovább tudtunk növelni több, mint 10%-kal;
3. a Közterület-felügyelet kiemelt figyelmet fordított a szolgáltatóházak környékére és a lakótelepeken jogsértő személyekkel szembeni intézkedésekre, növelte az ellenőrzések számát és hatékonyságát;
4. 2024. évben összesen 4 helyszínen került kicserélésre közbiztonsági célú térfigyelő kamera, illetve további 4 helyszínen hangszóró bővítésre is sor került;
5. hétköznapokon 19, illetve 21 óráig, valamint hétvégén továbbra is biztosított a közterületi jelenlét és az ellenőrzések;
6. az Állategészségügyi és Ebrendészeti Szolgálat ebrendészei folyamatosan elérhetőek, illetve rendkívüli esetekben hétvégén is berendelhetőek, valamint nagy mértékben nőtt az ebek örökbefogadásával kapcsolatos érdeklődés, nyílt napok szervezését kezdeményeztük, amelyek számos érdeklődőt vonzottak;
7. a közterületi járőrszolgálat a Redmine mobiltelefonos applikáción keresztül összesen 196 városüzemeltetési jellegű probléma megoldását kezdeményezte;
8. folytattuk az illegális hulladék lerakások elleni hatékony fellépést;
9. a Közterület-felügyelet társszervekkel való együttműködése továbbra is hatékony és eredményes, egyes társszervekkel a kapcsolattartás napi szintűvé vált;
10. a rendőrség irányába kezdeményezett büntetőeljárások számát szinten tartottuk a 2023-as évhez képest.

**Szombathely**, 2025. január 7.

**(: Ágoston Sándor :)**

irodavezető